МИНИСТЕРСТВО НА МЛАДЕЖТА И СПОРТА

Проект

Наредба за изменение и допълнение на 
Наредба № 1 от 04.02.2019 г. за треньорските кадри 
(обн. ДВ, бр. 13 от 12.02.2019 г., изм. и доп. бр. 91 от 2020 г., 
бр. 17/2021 г., изм. бр. 15 от 2022 г.)

§ 1. В чл. 3 се правят следните изменения и допълнения:
1. Създават се нови ал. 2 и 3:
„(2) Длъжностите по ал. 1, т. 1 – 3 се диференцират по вид спорт или вид специализирана спортна дейност, а тези по ал. 1, т. 4 и 5 – само по вид спорт.
(3) Видовете специализирана спортна дейност са:
1. адаптирана физическа активност;
2. кондиционна подготовка;
3. бойно-приложна физическа подготовка.“
2. Досегашните ал. 2, 3, 4 и 5 стават съответно ал. 4, 5, 6 и 7.

§ 2. В чл. 4, ал. 2 след думата „спорт“ се добавя „или специализирана спортна дейност“.

§ 3. В чл. 6 се правят следните изменения и допълнения:
1. В ал. 2:
а) в т. 1 след думите „вид спорт“ се добавя „или вид специализирана спортна дейност“ и думите „или „инструктор по адаптирана физическа активност и спорт за хора с увреждания“ и затварящите кавички след тях се заличават.
б) в т. 2 след думата „спорт“ се добавя „или вид специализирана спортна дейност“.
в) в т. 3 след думите „вида спорт“ се добавя „или специализирана спортна дейност“.
г) точка 5 се изменя така:
„5. завършено висше образование с образователно-квалификационна степен "бакалавър" и придобита професионална квалификация "учител/преподавател/педагог по физическо възпитание" по учебен план, включващ съответния вид спорт. Професионалната квалификация може да е придобита и в условията на следдипломна квалификация на акредитирано висше училище.“
2. В ал. 3 след думата „спорт“ се добавя „или вид специализирана спортна дейност“. 

§ 4. В чл. 7 се правят следните допълнения:
1. В ал. 1:
а) в т. 1 накрая се добавя „или специализирана спортна дейност“.
б) в т. 2 след думата „спорт“ се добавя „или специализирана спортна дейност“.
2. В ал. 2:
а) в т. 1 след думата „спорт“ се добавя „или вид специализирана спортна дейност“.
б) в т. 2 след думите „вида спорт“ се добавя „или специализирана спортна дейност“.
в) в т. 4 накрая се добавя „или специализирана спортна дейност“.

§ 5. В чл. 8, ал. 2 се правят следните изменения и допълнения:
1. В т. 1 след думата „треньор“ се поставят затварящи кавички, а след думата „спорт“ затварящите кавички се заличават и се добавя „или вид специализирана спортна дейност“.
2. В т. 2 след думата „треньор“ се поставят затварящи кавички, а след думата „спорт“ затварящите кавички се заличават и се добавя „или вид специализирана спортна дейност“.
3. В т. 3 след думите „вид спорт“ се добавя „или вид специализирана спортна дейност“.
4. В т. 4 накрая се добавя „или специализирана спортна дейност“.

§ 6. В чл. 9, ал. 1, т. 5 след думата „съответния“ се добавя „вид“.

§ 7. В чл. 10, ал. 2 думите „степен „бакалавър“ – „треньор по вид спорт“ се заменят със „степен „бакалавър“ – „треньор“ по вид спорт“ и затварящите кавички след думата „спорт“ се заличават.   

§ 8. В чл. 11 в текста преди т. 1 след думите „чл. 3“ се поставя запетая и се добавя „ал. 1“.

§ 9. В чл. 12 в текста преди т. 1 след думите „чл. 3“ се поставя запетая и се добавя „ал. 1“.

§ 10. В чл. 16а, ал. 1 след думата „избор“ запетаята се заменя с точка и текстът до края се заличава.  

§ 11. В § 4 от Допълнителните разпоредби се създава ал. 5:
„(5) Лице, вписано в регистъра на треньорските кадри при условията на ал. 1 и 2, може да бъде вписано за длъжност от по-висока степен за същия вид спорт, само ако отговаря на някое от изискванията на глава втора.“

§ 12. В Допълнителните разпоредби се създава § 4б:
„§ 4б. Лице, вписано в регистъра на треньорските кадри, но лишено от права или изтърпяващо временно отстраняване по реда на наредбата по чл. 90, ал. 7 от Закона за физическото възпитание и спорта, за срока на наложеното наказание не може да осъществява дейности по чл. 2, включващи права, обхванати от наложеното наказание.“

ПРЕХОДНИ И ЗАКЛЮЧИТЕЛНИ РАЗПОРЕДБИ

§ 13. Неприключилите производства по заявления за вписване в регистъра на треньорските кадри се довършват при условията и по реда на тази наредба.  

§ 14. В Наредба № 1 от 5.02.2020 г. за публичните регистри в Министерството на младежта и спорта (oбн., ДВ, бр. 13 от 2020 г.) в чл. 24, ал. 2, т. 5 накрая се добавя „или вид специализирана спортна дейност“.

§ 15. Наредбата влиза в сила от деня на обнародването й в Държавен вестник.

 

МИНИСТЪР:                                              дата: …………… 2022 г. 
                                              
ВЕСЕЛА ЛЕЧЕВА

Съгласували:

И. д. Главен секретар:
Таня Андреева

Директор на дирекция СВСУ:
Светла Георгиева

И. д. Директор на дирекция СВП:
Радослава Димитрова

Директор на дирекция ПАО:
Валентина Кожухарова

Изготвил:
Мая Маркова, гл. юрисконсулт